"Sensibile" je jedan od stavova svite za klavir, koju sam napisala 1990. godine. Početni motiv ovog stava inspirisao me je da napišem i trio za violinu, klarinet i klavir "il tempo sensibile", koji je izvodio trio Pokret. "Sensibile" se svira osećajno i zamišljeno, nežno i umiljato, blizu i daleko u zvuku. U notama je more, nebo, školjke, biseri i pesak. Sve se to kotrlja u jednom pogledu, u nekoliko uzdaha i malo sete.